ការសម្ភាសន៍របស់អ្នកមីងជៀម សុផល

ក៖ អ្នកសម្ភាសន៍ឈ្មោះ ហេង សុវណ្ណនរិន្ទ ខ៖ អ្នកត្រូវគេសម្ភាសន៍ឈ្មោះជៀម សុផល

***ពត៌មានសង្ខេបរបស់អ្នកមីងជៀម សុផល***

*អ្នកមីងជៀម សុផលមានអាយុ៥១ឆ្នាំហើយសព្វថ្ងៃនេះ គាត់មានបងប្អូនចំនួន៥នាក់ហើយគាត់ជាកូនទី១ក្នុងគ្រួសារ គាត់ជាអ្នកស្រុកដំដែកតែគាត់បានផ្លាស់ប្តូរមកនៅក្រុងសៀមរាបតាមម្តាយរបស់គាត់។ កាលពីគាត់នៅក្មេងគាត់ត្រូវធ្វើការនឿយហត់ជាច្រើនដើម្បីចិញ្ចឹមបីបាច់ប្អូនៗរបស់គាត់ព្រោះឪពុករបស់គាត់បានស្លាប់តាំងពីគាត់នៅក្មេងៗ។*

ក៖ បាទជាដំបូងខ្ញុំសូមថ្លែងអំណរគុណដល់មីងដែលបានឲ្យខ្ញុំសម្ភាសន៍ពីប្រវិត្តរបស់
មីង ហើយការសម្ភាសន៍ណឹងត្រូវបានរៀបចំដោយសាកលវិទ្យាល័យមួយដែលមានឈ្មោះថាព្រីហាំយ៉ង់ដែលនៅឯសហរដ្ឋអាមេរិក។ បាទ គោលបំណងរបស់សាកល
វិទ្យាល័យគឺចង់សម្ភាសន៍ប្រវិត្តប្រជាជនខ្មែរ ដើម្បីរក្សារទុកប្រវិត្តប្រជាជនខ្មែរដើម្បីឲ្យ
កូនចៅជំនាន់ក្រោយរបស់មីងអាចស្គាល់ពីប្រវិត្តរបស់ជីដូនជីតាហើយរៀនអំពីប្រវិត្តរបស់ពួកគាត់ណាមីង បាទហើយចឹងនៅពេលដែលខ្ញុំសម្ភាសន៍មីងចប់ ខ្ញុំនឹងដាក់ការសម្ភាសន៏របស់មីងណឹងនៅក្នុងវេបសាយរបស់សាលាដែលមានឈ្មោះថា [www.cambodiaoralhistory.byu.edu](http://www.cambodiaoralhistory.byu.edu) ណាមីង ចឹងតើមីងយល់ព្រមឲ្យខ្ញុំដាក់
សម្ភាសន៍របស់មីងចូលទៅក្នុងវេបសាយរបស់សាលាទេមីង?
ខ៖ ចាស។

ក៖ បាទសម្រាប់ថ្ងៃខែដែលខ្ញុំសម្ភាសន៍មីងនេះគឺ នៅថ្ងៃទី០១ ខែតុលា ឆ្នាំ២០២០ ហើយការសម្ភាសន៍នេះត្រូវបានធ្វើឡើងនៅភូមិធ្លកអណ្តូង សង្កាត់ស្លរក្រាម
ក្រុងសៀមរាប ខេត្តសៀមរាបណាមីង ហើយខ្ញុំជាអ្នកសម្ភាសន៍ឈ្មោះ ហេង សុវណ្ណនរិន្ទ អញ្ចឹងខ្ញុំចង់សួរថាតើមីងមានឈ្មោះពេញឈ្មោះអ្វីដែរមីង?

ខ៖ ខ្ញុំឈ្មោះអឺនេះវិញទេអឺដែលខ្ញុំជ្រុមុជទឹកឈ្មោះជៀម សុផល។

ក៖ ចុះមីងមានឈ្មោះហៅក្រៅទេមីង?

ខ៖ ឈ្មោះហៅក្រៅគេហៅមុំក៏បានឈ្មោះញឹបក៏បានគេហៅគ្រប់កន្លែង អ្នកខ្លះគេហៅមុំទៅ អ្នកខ្លះគេហៅញឹបទៅចឹងទៅណា

ក៖ ចុះមីងឆ្នាំនេះមានអាយុប៉ុន្មានហើយមីង?

ខ៖ ខ្ញុំ៥១ឆ្នាំហើយ។

ក៖ ចុះមីងចាំថ្ងៃខែឆ្នាំកំណើតរបស់មីងបានទេ?

ខ៖ ចាំ។

ក៖ បាទមីងនៅថ្ងៃណាដែរ ឆ្នាំណាដែរ?

ខ៖ ឆ្នាំ១៩៧០ ខ្ញុំចាំ។

ក៖ ចុះចាំខែថ្ងៃទេអ្នកមីង?

ខ៖ ខែអឺ អត់ដឹងថាខែប៉ុន្មានទេប៉ុន្តែដឹងថា ថ្ងៃណឹងដឹងតែថ្ងៃអង្គារ ចាសតែប៉ុណ្ណឹងឯង មិនដឹងអាថ្ងៃទីយើងណឹងទីប៉ុន្មានអីប៉ុន្មានទេ គ្រាន់តែដឹងថាអាថ្ងៃខ្មែរណឹងថ្ងៃអង្គារ តែប៉ុណ្ណឹង។

ក៖ ចុះឆ្នាំខ្មែរមីងវិញមីងមានចាំថាឆ្នាំណាទេ? ឆ្នាំខ្មែរ ឆ្នាំខាល ឆ្នាំថោះ ឆ្នាំរោង ឆ្នាំមួយណាដែរមីងចាំទេ?

ខ៖ អឺឆ្នាំជូត។

ក៖ បាទណឹងហើយ ចុះមីងមានស្រុកកំណើតនៅឯណាដែរមីង?

ខ៖ ពីដើមមិញខ្ញុំនៅអឺដំដែក។

ក៖ ចុះមូលហេតុអ្វីដែរបានផ្លាស់ប្តូរមកនៅនេះដែរមីង?

ខ៖ ខ្ញុំអត់ទៅខ្ញុំចេះតែដើររកស៊ីទៅវាអត់ខ្លាំងជាទីបំផុត ដល់ពេលខ្ញុំដើរទៅព្រោះខ្ញុំចេះតែអត់ទៅខ្ញុំចេះតែដើរស្វែងទៅណា ដល់ពេលឥឡូវចេះតែអត់ៗទៅដល់ពេលណឹងសុំគេនៅត្រង់នេះទៅជាមួយមីងទៅប៉ុណ្ណឹង ពីដើមមិញខ្ញុំអត់មែនណឹងឯងខ្ញុំជាមួយម្តាយខ្ញុំខំតស៊ូជាមួយម្តាយខ្ញុំពុះពារហើយ ហើយឪពុកខ្ញុំគាត់ដើរដូចថាពីជំនាន់នោះ ពីជំនាន់នោះយួនក៏ចាប់ទៅស្រុកយួនដែរមួយជំនាន់ណឹងណាខ្ញុំដឹងខ្ញុំនៅចងចាំ ហើយឥឡូវឪពុកខ្ញុំមកវិញនោះឡើងពងជើង ដល់ពេលពងជើងក៏មកដល់ឃើញឪពុកពងជើង ហឺមើលចុះ ដល់ពេលណឹងហើយគេហៅកាលណោះដូចថាគេហៅធ្វើទំនប់ហើយណា ដល់ពេលណឹងក៏គាត់ឈឺដល់ឈឺទៅគាត់ក៏ស្លាប់ទៅ គេថាខុសនេះ ខុសនោះវាមិនខុសទេដល់ពេលឥឡូវ ដល់ពេលជំនាន់នោះក៏ឪពុកខ្ញុំក៏ស្លាប់ទៅ ប៉ាខ្ញុំក៏ស្លាប់ទៅមិនដឹងធ្វើម៉េច ក៏អស់អាណូតអានៀមទៅក៏មិនដឹងធ្វើយ៉ាងម៉េច ដឹងមូលហេតុថាកាលណឹងគេថាខុសគ្រូ រកគ្រូខំរក្សាឪពុកមានណាខំអង្គុយដូចថាកាច់បាយសី
អីចឹងណា អង្គុុកាច់បាយសីដល់ពេលស្រាប់តែថ្ងៃម៉ោង៣ មិនម៉ោង៣ទេ ថាម៉ោង២ចុះណា ម៉ោង២ឪពុកខ្ញុំប្រកាច់ងាប់ទៅ ចឹងឪពុកខ្ញុំស្លាប់ទៅតាំងពីតូចៗបងប្អូនខ្ញុំទាំងអស់
ស្លាប់តាំងពីតូចៗ។

ក៖ ចុះមីងមានបងប្អូនចំនួនប៉ុន្មាននាក់ដែរមីង?

ខ៖ មាន៥នាក់។

ក៖ ចុះមានស្រីប៉ុន្មានប្រុសប៉ុន្មានដែរមីង?

ខ៖ ប្រុសតែ១។

ក៖ ចុះមីងជាកូនទីប៉ុន្មានដែរមីង?

ខ៖ ខ្ញុំកូនច្បងគេ។

ក៖ ចុះមីងអាចរៀបរាប់ឈ្មោះបងប្អូនរបស់មីងទាំងអស់បានទេមីង? តាំងពីឈ្មោះបន្ទាប់ពីមីងទៅណា។

ខ៖ ប៉ុន្តែដល់ពេលនេះទៅខ្ញុំចេះតែហៅពេញតែវាលដូចខ្ញុំចឹងឯងណាដូចថាអាសំបុត្រ
កំណើតណឹងវាឈ្មោះនេះដល់ពេលចុងក្រោយមកគេហៅដូចថាមីអុល មីមុលអីចឹងទៅណាចឹងទៅណា ចាំមើលណា មកខ្ញុំនេះឈ្មោះញឹប ដល់ពេលណឹងហើយគេហៅឈ្មោះមុំ ណាគេហៅមុំចឹងទៅដូចម៉ែហៅខ្ញុំមុំ ដល់ពេលចឹងទៅមិញមើលឈ្មោះដូចថា
ញឹបចុះ ញឹបហើយមុល មុលហើយមោងឈ្មោះមោង មោងហើយមីអុល អុលហើយមី
ពៅ ប្រុសតែ១ បើយើងមិនបាច់ទៅនិយាយទេគេទៅបាត់ហើយមិនបាច់ទៅនិយាយធ្វើ
អី។

ក៖ ចុះមីងអាចប្រាប់សាច់រឿងរបស់មីងកាលពីនៅក្មេងបានទេមីង? បទពិសោធន៍អ្វី
ខ្លះដែលមីងបានរៀនកាលនៅក្មេងៗ? ឬក៏ចងចាំអ្វីខ្លះដែរមីងកាលនៅក្មេងៗ?

ខ៖ ខ្ញុំដែលពីកាលនោះខ្ញុំថាម៉េចទេដែរនេះអឺខ្ញុំណា ខ្ញុំនៅដើរទៅទិញអង្ករដែលមួយជំនាន់ណឹងណា ដូចកាលខ្ញុំទៅទិញអង្ករជាមួយម្តាយខ្ញុំហើយ ទៅទៅទិញស្រូវគេ ដល់យកមកដល់កិនហើយខ្ញុំរក្សាចិញ្ចឹមប្អូន រក្សាចិញ្ចឹមប្អូនណាមកហើយថែប្អូនធ្វើម៉េចឲ្យបានរស់ជាមួយម្តាយខ្ញុំទៅទិញស្រូវដើរទិញស្រូវពីគេធ្វើម៉េចឲ្យបានថែប្អូនៗ

ណឹងហើយខ្ញុំទៅ២នាក់ម្តាយ ហើយស្រាប់កាលណោះអាបាវនោះ អាបាវចាក់ណា ដល់ពេលណឹងហើយក៏ទៅទិញ ទៅទិញហើយយកមកដល់កិនហើយជាន់អាក្តឿង
ណឹងជាមួយម្តាយខ្ញុំ ណឹងហើយពីជំនាន់ណឹងពិបាកណាស់ណាមិនមែននេះទេណា

ដល់ពេលហើយនិយាយទៅវេទនាណាស់ចង់តែយំមិនដឹងធ្វើ់ម៉េច ដល់ពេលម៉ែខ្ញុំដូច

ថាគាត់វាវគ្គៗដែរគាត់ដូចថាខ្ញុំនឹកឃើញថាខ្ញុំវេទនាហើយ ដល់ពេលណឹងហើយខ្ញុំក៏ដើរទៅទិញស្រូវដូចថាខ្ញុំនិយាយណឹងមិញណា ខ្ញុំថាធ្វើម៉េច ធ្វើម៉េចឲ្យបានខ្ញុំទៅលក់
អង្ករហើយធ្វើម៉េចឲ្យបានម៉ែខ្ញុំខ្ញុំទៅទិញម្ហូបទៅឯស្រុកឃ្លាំង ជិះយប់ក្រោកតាំងពីម៉ោង
៣ទៅខ្ញុំយកអង្ករទៅលក់ ហើយធ្វើម៉េចបានលុយមកផ្តលឲ្យម៉ែខ្ញុំចិញ្ចឹមប្អូន ហើយដល់ពេលណឹងដូចថាចំណេញចេះខ្ញុំទុកទៅអាណាដែលមិននេះដែរអានេះយើងត្រូវទៅទិញស្រូវទិញអីយកមកកិនអាណឹងខ្ញុំឲ្យចេះឯងខ្ញុំ ជិះកង់ហើយទៅតែដល់ពេលជួនកាលមានគ្នា ជួនកាលអត់ ដល់ពេលនេះហើយក៏ខ្ញុំទៅៗ វេទណាស់ស៊ីសស្ទើរខ្ញុំប្រាប់ ដល់ពេលដែលខ្ញុំនិយាយខ្ញុំចង់តែយំ។

ក៖ ចុះមីងធ្លាប់មានពេលវេលាសប្បាយទេជាមួយបងប្អូនរបស់មីងកាលនៅក្មេងមី? ឬក៏មានតែកម្សត់រហូត?

ខ៖ អត់ទេខ្ញុំមានការសប្បាយដែរតើប៉ុន្តែដល់ពេលខ្ញុំមានអាការជួនកាលខ្ញុំពិបាកចិត្តទៅខ្ញុំមានទឹកភ្នែកទៅឃើញដូចថាម៉ែខ្ញុំដើរភ្ជួរអីចឹងទៅខ្ញុំពិបាក ពិបាកចិត្តដែរ ហើយ
ដល់ពេលខ្ញុំទៅណឹងក៏ម៉ែខ្ញុំទៅភ្ជួរក៏ខ្ញុំទៅភ្ជួរដែរដល់ពេលណឹងនង្គ័លវាបោក វាបោក
ម៉ែអើយម៉ែមើលនង្គ័លបោខ្ញុំគាត់ថា ដល់ពេលណឹងគាត់ស្រែកថាមុំកូនអើយកូនឯង
ចាប់នង្គ័លមិនឈ្នះទេ ដល់ពីណឹងហើយក៏គាត់ស្ទុះទៅអាណឹងប៉ាខ្ញុំអត់នៅ ប៉ាខ្ញុំស្លាប់
បាត់ទៅហើយរឿងណឹងណា ដល់ពេលណឹងហើយដល់ពេលអញ្ចឹងក៏ខ្ញុំថាម៉ែអើយ
ខ្ញុំចាប់នង្គ័លមិនឈ្នះទេ ដល់នេះគាត់ថាមុំអើយបានហើយកូន ដល់គាត់ទៅចាប់នង្គ័លក៏ព្យួរទៅក៏ខ្ញុំអ្នកស្ទូងទៅប៉ុណ្ណឹងឯងគ្មានអីទេ ថាអារឿងដែលថាសង្គ្រាមអត់បាយស៊ីអត់អីស៊ី ដូចថាអត់ម្ហូបអាហារវាមែនណឹងឯងស៊ីសស្ទើរ បបរដើមចេកគ្រាន់តែ
វាយជួងម៉ឺងកាន់កាធុង កាន់អាកាធុងប៉ុននេះយកទៅហើយយកមកដល់អង្ករមួយ
គ្រាប់ៗយកមកឲ្យប្អូន ម្ហូបអាហារឲ្យប្អូនតែប៉ុណ្ណឹងឯង។

ក៖ ចុះកាលដែលសម័យប៉ុល ពតណឹងអ្នកមីងជម្លៀសនៅម្តុំណាដែរមីង?

ខ៖ ខ្ញុំនៅអឺត្រឹមអឺភូមិជ្រៃណឹងឯង។

ក៖ ចុះអ្នកមីងមានចាំអ្វីខ្លះទៀតទេអំពីសម័យប៉ុល ពតមីងអាចរៀបរាប់បានទេ? ដូចជាទិដ្ឋភាពរស់នៅប្រចាំថ្ងៃសម័យប៉ុល ពតយ៉ាងម៉េចដែរអ្នកមីង?

ខ៖ ពេលពីសម័យប៉ុល ពតមិនដូចឥលូវទេពិបាកណាស់ ពិបាកណាស់ ឥឡូវមានអី
ទៀតដូចថាយើងមានលុយចឹងយើងទិញម្ហូបអាហារទៅ ពីជំនាន់ប៉ុល ពតយើងមិនបានអាចទៅនេះទេអត់បានទេ យើងហ៊ានមានលុយទៅសាកមើលបើគេមិនវ៉ៃចោល
ពិបាកណាស់ អាជំនាន់គេដាច់ហើយក៏ដោយក៏ខ្ញុំប៉ុន្តែខ្ញុំនៅតូចប៉ុន្តែខ្ញុំនៅចាំទាំងអស់
 ប៉ុន្តែកាលនោះខ្ញុំនៅដូចថាខ្ញុំងូតទឹក ដូចថាខ្ញុំស្រាតទៅចុះទៅឃើញគេកាន់ផ្គាក់ ពូថៅនោះមានដឹងអី អឺគេកាន់កាំបិតពូថៅទៅណាម៉ាក់អើយ ចឹងទៅដល់ពេលនេះទៅម៉ែថាកុំមាត់កូនកុំមាត់ស្ងាត់ទៅកូន ដល់ពេលល្ងាចឡើងគេវ៉ៃជួងម៉ឺង បើយើងទៅកាន់អាកា
ធុងយើងណា បើសិនជាយើងមិនកាន់អាណឹងទៅទាន់ទេគឺអត់ហូបហើយតែប៉ុណ្ណឹងឯង ដឹងតែអត់ហើយអត់មានអីទេមានឯណា បើបបរណាអង្ករមួយគ្រាប់ៗទេ ស៊ីសស្ទើរខ្ញុំប្រាប់ទៅ ចឹងបានថាពេលខ្ញុំនិយាយចង់តែទឹកភ្នែក ខ្ញុំកាន់តែកាធុងយកមកឲ្យ
ប្អូនហូបដល់ពេលខ្ញុំហូបអត់កើតទេខ្ញុំសុខចិត្តអង្គុយឆ្កឹសមួយគ្រាប់ៗហូបសាច់អង្ករ។

ក៖ បាទ ចុះអ្នកមីងអាចប្រាប់បានទេថាម្តាយអ្នកមីងមានឈ្មោះអ្វីដែរអ្នកមីង?

ខ៖ សូ ផាត។

ក៖ ចុះម្តាយរបស់មីងណឹងមានស្រុកកំណើតនៅខាងដំដែកដែរមែនមីង?

ខ៖ ចាស គាត់មកនៅនេះទៅក៏គាត់មកនេះនៅជាមួួយបងប្អូននេះឯងមីងខ្ញុំនេះចាស
ក៏គាត់អត់ក៏គាត់ចេះតែដើរមកទៅក៏ខ្ញុំចេះតែតាមគាត់ទៅដល់ខ្ញុំបានប្តីខ្ញុំចេះតែតាមទៅ
ពីដើមមិញវាពិបាកវេទនាមែនណឹងឯង នៅជាមួយក៏ខ្ញុំចេះតែនេះទៅម៉ែខ្ញុំបែកពីប៉ាខ្ញុំវា
យូរហើយនោះ គាត់បែកតាំងពីយូរហើយគាត់អត់មានយកប្តីយកសីអីទៀតទេ

ក៖ ចុះម្តាយរបស់អ្នកមីងជាមនុស្សបែបណាដែរ? គាត់កាច ឬស្លូតដែរ?

ខ៖ ម្តាយខ្ញុំស្លូត ស្លូតជាទីបំផុតគាត់អត់មានខឹងកូនណាមួយទេប៉ុន្តែធ្វើឲ្យម្តាយចិត្តអាក្រក់គឺម្តាយថាតែ២ ៣ម៉ាត់ទេ ម្តាយខ្ញុំប៉ុណ្ណឹងឯងគាត់អត់មានអាក្រក់ទេ កូនចៅគាត់
ទាំងប៉ុន្មានគឺគាត់ស្រលាញ់ទាំងអស់។

ក៖ ចុះមីងចងចាំសាច់រឿងអ្វីខ្លះដែរជាមួយម្តាយរបស់មីងតាំងពីក្មេងមក? តាំងពីក្មេងរស់នៅជាមួយម្តាយមានសាច់រឿងអ្វីខ្លះដែរមីងអាចជួយប្រាប់បានទេ?

ខ៖ ខ្ញុំអត់មានអីទេរឿងម្តាយខ្ញុំនោះ ប៉ុន្តែខ្ញុំស្រណោះគាត់ស្រណោះដើរភ្ជួរកឺតៗតែប៉ុណ្ណឹងឯងគាត់ដើរកាន់នង្គ័លតែប៉ុណ្ណឹងឯងខ្ញុំស្រណោះម៉ែខ្ញុំតែប៉ុណ្ណឹង ក៏ខ្ញុំបានប្តីទៅក៏ខ្ញុំពិបាកចិត្តធ្វើឲ្យម្តាយរបស់ខ្ញុំពិបាកចិត្តតែប៉ណ្ណឹងឯង។

ក៖ ចុះម្តាយរបស់មីងគាត់ប្រកបការងារអ្វីដែរដើម្បីរកប្រាក់ចិញ្ចឹមជីវិតមីង?

ខ៖ ពីដើមមិញដូចថាខ្ញុំដើរចោលគាត់ ដើរចោលគាត់ឆ្ងាយណាស់ ប៉ុន្តែគាត់អត់បានប្រកបចិត្តរឿងអ្វីដាក់ខ្ញុំទេអត់ដែលសោះ ព្រោះខ្ញុំដល់ពេលនេះហើយខ្ញុំបានប្តីក៏ខ្ញុំចាក
ចេញឆ្ងាយពីគាត់ឡើង ឡើងដល់ណាដល់ណីហើយ ទៅដល់ប៉ៃលិនទៅដល់ផ្លូវ៥ឯណា សព្វគ្រប់បែបយ៉ាងដល់ពេលចឹង ដល់ពេលខ្ញុំចូលវិហារណឹង ដល់ពេលមកវិញ
ខ្ញុំចូលវិហារទៅបានខ្ញុំនឹកឃើញថាបើចឹងអញ្ចឹងមកជិតម្តាយក្តីសុខរបស់ខ្ញុំ ដល់ពេល

អញ្ចឹងទៅខ្ញុំមកទៅខ្ញុំបានជ្រមុជទឹក ជ្រមុជទឹកជ្រមុជអីណឹងជាមួយគាត់ទៅបានខ្ញុំ
ធូរស្បើយពីណឹងមកខ្ញុំអត់ពិបាកចិត្តអ្វីមួយទាំងអស់។

ក៖ បាទ ចុះឪពុករបស់មីងមានឈ្មោះអ្វីដែរឪពុក?

ខ៖ ឪពុកខ្ញុំឈ្មោះផុន។

ក៖ ចុះឪពុករបស់មីងក៏មានស្រុកកំណើតនៅឯដំដែកដែរមែនមីង?

ខ៖ ចាសនៅណឹងទាំងអស់គ្នា។

ក៖ ចុះអ្នកមីងចាំអ្វីខ្លះដែរអំពីឪពុករបស់មីង? គាត់កាច ឬក៏ស្លូតដែរ?

ខ៖ ឪពុករបស់ខ្ញុំស្លូតទេ ស្លូតទេប៉ុន្តែ ដូចថាគាត់ស្រលាញ់ពីណាគឺពីណឹងហើយ គ្រាន់តែថាកូនចៅគាត់អត់និយាយទាំងអស់គ្រាន់តែគាត់ថា កូនកូនអើយចុះទៅក្រោមទៅមានភ្ញៀវតែប៉ុណ្ណឹង សម្លឹងមុខតែយើងទេប៉ាខ្ញុំ គ្រាន់តែសម្លឹងមុខខ្ញុំចេះ ខ្ញុំនាំបងប្អូនក៏ចុះទៅដើរទៅ ភ្ញៀវចុះទៅអស់ហៅកូនឡើងលើផ្ទះវិញតែប៉ុណ្ណោះឯង។

ក៖ ចុះឪពុករបស់អ្នកមីងប្រកបមុខរបស់អ្វីដែរដើម្បីជីវិតដែរមីង?

ខ៖ កាលនោះគាត់ដូចថាគាត់ដើរធ្វើវិទ្យុគេអីចឹងណា ដូចថាមានភ្ញៀវមកគាត់ធ្វើវិទ្យុ
ធ្វើអីខាងក្នុងផ្ទះទេពីកាលណោះ។

ក៖ គាត់ជាងម៉ាញ៉េ?

ខ៖ គាត់ជាងមា៉ញ៉េ ដូចវិទ្យុអីចឹង ម៉ាញ៉េចឹងទៅគាត់ធ្វើគាត់ចេះ។

ក៖ ចុះអ្នកមីចងចាំសាច់រឿងអ្វីខ្លះដែរទាក់ទងនិងឪពុករបស់អ្នកមីង? តាំងពីក្មេងមក

ចាំថាគាត់ចូលចិត្តធ្វើអីខ្លះ ឬក៏អីខ្លះចឹងណាឪពុករបស់អ្នកមីង?

ខ៖ គាត់ដូចថានិយាយទៅពីដើមមិញណាមិនចេះធ្វើបាបចិត្តម្តាយខ្ញុំទេ គាត់មានស្រីប៉ុណ្ណាក៏គាត់មិនចេះធ្វើបាបចិត្តម្តាយដែរគាត់សុខចិត្តធ្វើម៉េចតែខ្លួនគាត់ស្រីមានប៉ុន្មាន
ក៏មិនឲ្យកូនចៅខ្វះម្ហូបអាហារលើប្រពន្ធកូនទេតែប៉ុណ្ណឹង។

ក៖ ចុះអ្នកមីចងចាំជីដូនជីតាខាងម្តាយមានឈ្មោះអីដែរអ្នកមីង? បាទយាយតាខាងមម្តាយឈ្មោះអ្វីខ្លះដែរ?

ខ៖ ឈ្មោះតាវ័ន្ត ហើយនិងអឺ តាវ័ន្តហើយនិងយាយយ៉ាត ចាសតាវ័ន្តយាយយ៉ាតខាងម្តាយខ្ញុំ។

ក៖ ចុះខាងឪពុកវិញចាំទេមីង?

ខ៖ ខាងឪពុកតាជៀម និងយាយឃុត ចាសខាងឪពុក។

ក៖ ចុះពួកគាត់ណឹងមានស្រុកកំណើតនៅឯណាដែរមីង?

ខ៖ ខ្ញុំអត់ចាំដែរអារឿងណឹងនោះប៉ុន្តែនៅខាងដំដែកដឹងថាកើតមកខ្ញុំដឹងថានៅកន្លែងណឹងបណ្តោយ។

ក៖ ចុះកាលមីងកើតមកទាន់យាយតាទាំងសងខាងទេ?

ខ៖ ចាសដឹងស្គាល់។

ក៖ ចុះអ្នកមីងចាំអ្វីខ្លះដែរពីយាយតាអាចនិយាយប្រាប់បានទេទុកជាបទពិសោធន៍ជូនកូនចៅ។

ខ៖ អត់ដែលនេះខ្ញុំអត់បានដែលដូចថាខ្ញុំមិនបានទៅនៅជិតយាយតាទេមិនសូវជាជិតយាយតាផង។

ក៖ មិនសូវដែលនៅជិតយាយតា?

ខ៖ ចាសណឹងហើយ។

ក៖ ចុះអ្នកមីងមានបងប្អូនឬក៏សាច់ញាតិដែលរស់នៅក្រៅប្រទេសទេមីង?

ខ៖ អត់ផង អត់មាន ណឹងហើយអត់មានទេ។

ក៖ ចុះស្វាមីរបស់អ្នកមីងមានឈ្មោះអ្វីដែរអ្នកមីង?

ខ៖ អឺថាទៅទើបនាគប្តីខ្ញុំណឹងណាអាមុនណឹងខ្ញុំទើបតែបានប្តីថ្មីក្រោយណឹង អឺឈ្មោះវណ្ណៈ។

ក៖ ចុះអ្នកមីងបានគាត់ណឹងប្រហែលប៉ុន្មានឆ្នាំហើយមីង?

ខ៖ ទើបបានគ្នាមិនទាន់បានមួយឆ្នាំទេនៅ។

ក៖ ចុះប្តីមុនរបស់អ្នកមីងណឹង គាត់ស្លាប់ឬក៏បែកគ្នាដែរអ្នកមីង?

ខ៖ គាត់វ៉ៃខ្ញុំ វ៉ៃហើយក៏ដល់ពេលណឹងហើយគាត់រត់ទៅចងករខ្លួនឯង វ៉ៃខ្ញុំទៅដល់ពេលណឹងទៅ ដល់ពេលខ្ញុំថាខ្ញុំនៅមិនបានទេបើថាបើមិនពេញចិត្តខ្ញុំទេសុខចិត្តបែកគ្នាទៅដល់ពេលចឹងក៏ដល់ពេលណឹងហៅខ្ញុំមកដល់ហៅខ្ញុំ ហៅខ្ញុំទៅខ្ញុំថាមិនបាច់ទេ
ខ្ញុំមិនបាននិយាយជាមួយឯងទៀតទេរួចដល់ពេលណឹងហើយក៏ ដល់ពេលថ្ងៃជិតម៉ោង
១០ក៏គាត់ដើរទៅចងករខ្លួនឯងទៅ ហៅថាខ្លួនឯងអើយមិននេះមកនិយាយគ្នាសិន ទៅដល់ពេលណឹងហើយខ្ញុំថាខ្ញុំអត់បានទៅទេ ខ្ញុំមិនបាននិយាយជាមួយឯងទេបើឯងចង់
និយាយ និយាយតែឯងទៅឈរនិយាយដូចថាបែរមុខដាក់គ្នាចឹងណា ដល់ពេលណឹងហើយក៏ខ្ញុំថា ខ្ញុំមិននិយាយជាមួយឯងទេឯងធ្វើបាបខ្លួនឯងខ្មាស់គេអត់ ធ្វើការឡើង១៥នាក់ទៅវ៉ៃខ្ញុំមុខ១៥នាក់ណឹង ធ្វើការធ្វើការស្មៅដំឡូងណា ទៅដល់ពេលវាយខ្ញុំហើយខ្ញុំខ្មាស់គេណា ដល់ពេលអញ្ចឹងបែបដឹងខ្លួនធ្វើបាបខ្ញុំឲ្យប្រពន្ធខ្មាស់គេចឹងមិនដឹងម៉េចទេ ដល់ពេលណឹងហើយក៏គេដើរចេញទៅផ្ទះក៏គេឃើញ ដល់ពេលគេឃើញទៅក៏គេថាបងប្អូនអើយ ឪអ្នកណាប្តីអ្នកណាទេឃើញចងករ ដល់ពេលណឹងទៅក៏កូនខ្ញុំណឹងអាប្រុសវាឃើញ អរវាអត់ឃើញទេក៏វាស្ទុះទៅក៏ត្រឡងខ្ញុំគេស្រែកថាយាយវិតអើយហៅខ្ញុំតែយាយវិតទេចុះខ្ញុំស្គមនោះ យាយវិតអើយខ្ញុំហើយថាហើយនោះប្តីទៅចងករបាត់ ខ្ញុំថាខ្ញុំមានទៅបង្ខំគាត់ឲ្យទៅចងករឯណាខ្ញុំនិយាយតែប៉ុណ្ណឹងឯង ដល់ពេលដើរទៅដល់អាកូនប្រុសខ្ញុំក៏លើកបីឪណឹង បារីក៏នូវជក់នៅនឹងមាត់នៅហ៊ុយនឹងឯង ក៏ដល់ពេលគាត់ស្លាប់ដល់ពេលគាត់ស្លាប់ទៅណឹងក៏គាត់នៅញញឹមខ្សែចងគាត់
មានណាគាត់លុតជង្គង់ណឹង ហើយនៅញញឹមខ្សែនៅពាក់ត្រង់នេះបន្តិចណឹង តែប៉ុណ្ណឹង ដល់ពេលកូនណឹងទៅលើកបីមកឃើញឪពុកឪនៅតែញញឹមក៏កូនស្រែហ៊ូរ
ដល់ពេលខ្ញុំដើរទៅមើលឯណាកូនណឹង គ្រាន់តែមុខដំបូងឃើញឪណឹងដូចថាអត់ទាន់សេ្លកស្លាំងទេណា ដល់ពេលខ្ញុំទៅមើលម្តងទៀតខ្ញុំយំឡើងអស់ចិត្តអស់ចង់ហើយ ដល់ពេលទៅមើលម្តងទៀតជើងដៃឡើងស្វិតអស់ហើយស្លាំងអស់ហើយ ទៅគេឯងគេថាអត់ទាន់ស្លាប់ទេខ្ញុំថាស្លាប់ហើយ ដល់ពេលណឹងហើយយកឡានពេទ្យគេជួយ ឡានពេទ្យគេមកជួយគេជ្រោមជ្រែង ក៏ដឹកគាត់ដឹកទៅវត្តកោងកាងប៉ៃលិន ដល់ពេលដឹងទៅក៏ខ្ញុំគ្រាន់តែឡើងឡានភ្លែតខ្ញុំយំរហូតទៅដល់ណោះ ដល់ណោះហើយគេថាមិនបាច់យំទេបើប្តីទៅហើយក៏ទៅៗហែលទឹកភ្នែកចាំតែប្រពន្ធណឹងឯង ទៅខ្ញុំក៏ខំអត់
ខំអត់មិនស្រណំសោះ ពេលបើកមុខឡើងឃើញតែមនុស្សញញឹម ញញឹមក៏ខ្ញុំថាអើឯង
អើយបើថានេះទេក៏ឯងឡាននេះហើយព្រះអង្គជូនឡើងស្ថានសួគ៌ធ្វើម៉េចខ្ញុំក៏មិនបាន
បង្គប់ឯង ឯងអ្នកស្អប់ឯងអ្នកវ៉ៃខ្ញុំទេដល់ពេលណឹងខ្ញុំគ្រាន់តែនិយាយចឹង អឺឯណាបើខ្ញុំ

ខ្ញុំចូលវិហារហើយបានខ្ញុំទៅនោះ ដល់ចឹងទៅធ្វើម៉េចព្រះអង្គជួយធ្វើម៉េចឲ្យបានឡើង
ស្ថានសួគ៌ទៅបើកម្មគាត់ត្រឹមនេះណាព្រះអង្គ សូមព្រះវបិតាទាំងអស់ យេស៊ូវគ្រីស្ទអី
បរិសុទ្ធ យេស៊ូវគ្រីស្ទអីធ្វើម៉េចខ្ញុំអត់ដឹងទេ ដល់ពេលណឹងហើយក៏បើកមុខឃើញគាត់
សើចញញឹម ខ្ញុំថាដូចថាប្តីខ្ញុំមិនស្លាប់សោះខ្ញុំនិយាយអញ្ចឹង ដល់ពេលណឹងហើយ
ដល់ពេលណឹងទៅគាត់ថាកូនៗថាម៉ែអើយមិនបាច់នេះទេ ម៉ែអើយបូជាគាត់ទៅ
ធ្វើម៉េចម៉ែឯងឲ្យគាត់ឡើងស្ថានសួគ៌ចុះ តែប៉ុណ្ណឹងឯងក៏ម៉ែឯងកាត់ចិត្តទៅម៉ែ
ម៉ែតែនេះទៅណឹងពុកនៅតែហែលទឹកភ្នែកម៉ែឯងនៅនេះឯងគាត់មិនបានឡើងទៅណាទៀតទេតែប៉ុណ្ណឹងក៏អត់ទៅ ដល់ផុតពីណឹងទៅខ្លាចខ្ញុំសម្លាប់ខ្លួនថាមិនចាំបាច់
ភ័យទេកូនអើយម៉ែអត់សម្លាប់ទេកូន កូនប្រុស កូនប្រុសខ្ញុំមួយនោះ ក៏ខ្ញុំថាមិនបាច់
ភ័យទេកូន មិនបាច់ភ័យរឿងម្តាយទេម្តាយអត់មានអីទៅសម្លាប់ខ្លួនអីទេ ធ្វើម៉េចឲ្យតែឪពុកបានឡើងទៅលើចុះនិយាយតែប៉ុណ្ណឹងខ្ញុំអត់មានធ្វើអី ក៏កូនៗគេបូជាអីហើយយកឪពុកទៅណាទៅៗខ្ញុំអត់ដឹង ដូចថាវាវង្វេងអស់ហើយ។

ក៖ ចុះស្វាមីថ្មីសព្វថ្ងៃអ្នកមីងណឹងណាជួបគ្នាដោយរបៀបណាដែរអ្នកមីង?

ខ៖ ចៃដន្យមកដែលខ្ញុំពីដើមមិញខ្ញុំនៅកន្លែងដាំបាយ កន្លែងដាំបាយធ្វើម្ហូបអាហារនោះ កន្លែងអឺចុងកៅស៊ូឯណោះដល់ពេលណឹងហើយទៅដល់ខ្ញុំមកលេងនោះ ខ្ញុំមកលេងអ្នកម្តាយខ្ញុំដល់មកទៅចៃដន្យជួប ជួបទៅនៅផ្ទះមារខ្ញុំមុខណឹង មីងមារណឹងឯងគាត់ថាអឺអញហាឃើញមនុស្សមេម៉ាយម្នាក់ហាដល់ពេលណឹងទៅក៏ ដល់ពេលគេឃើញ
ខ្ញុំក៏ខ្ញុំក៏អត់ដឹងរឿងអីដែរប៉ុន្តែ ដូចថាឃើញទៅមានដូចថាមានអ្វីដូចថាមានអារម្មណ៍
មានចិត្តទាញស្រលាញ់គេបណ្តោយចាសខ្ញុំនិយាយត្រង់ ដល់ពេលណឹងហើយដល់ពេលឃើញគាត់ពេលគាត់មកដល់ពេលចឹង ដល់ពេលមួយអាទិត្យខ្ញុំមក ខ្ញុំពីកន្លែងធ្វើការនោះខ្ញុំមិនទៅវិហារ ចេញពីវិហារហើយខ្ញុំមកលេងម៉ែគេបើកឲ្យតែមួយរយៈ
ណឹងទេ ដល់ពេលណឹងហើយក៏ខ្ញុំមក ដល់មកទៅក៏ខ្ញុំឃើញគេណឹងទៅដូចថាមានអារម្មណ៍អាណិតគេដល់ពេលអញ្ចឹង អឺបានទៅក៏ចាស់ទុំផ្ទឹមនេះទៅក៏សែនទៅ។

ក៖ បាទចុះមីងចេះអាចនិងចេះសរសរអក្សរខ្មែរទេមីង?

ខ៖ អត់ចេះទេ។

ក៖ អត់បានចូលរៀនទេអ្នកមីង?

ខ៖ តាំងពីដើមមក មុនដំបូងទៅរៀន ទៅរៀនឯណាអឺទៅរៀនទៅមានណាអាសង្គ្រាមបាញ់គ្នានោះ អាសង្គ្រាមបាញ់គ្នាទៅចូលសាលាមានឯណា ទូងតាំងៗនោះឯ មិនសូវបានទៅរៀនទេ បើប្អូនគេបានអឺដូចថាផុតហើយ បើខ្ញុំជំនាន់ខ្ញុំមិនបាច់ទេេវទនា
ណាស់។

ក៖ ចុះមីងមានមិត្តភិក្តដែលស្និតស្នាលធំធាត់មកជាមួយគ្នាទេមីង?

ខ៖ អត់។

ក៖ ដូចជាមិត្តភិក្តដើរលេងជិតស្និតជាមួយគ្នាអត់មានទេ?

ខ៖ អត់ អត់មានទេណឹងហើយ។

ក៖ ចុះមីងធ្លាប់ប្រកបអាជីវកម្មលក្ខណៈគ្រួសារដូចចិញ្ចឹមគៅ ចិញ្ចឹមជ្រូក ចិញ្ចឹមមាន់អី មីងធ្លាប់ធ្វើទេ?

ខ៖ អត់ផង។

ក៖ ចុះតាំងពីក្មេងរហូតមកដល់ឥឡូវនេះមីងធ្លាប់ធ្វើការអ្វីខ្លះដែរដើម្បីរកប្រាក់ចិញ្ចឹមជិវិតដែរមីង?

ខ៖ ដូចខ្ញុំប្រាប់ថាពីលើកមុនខ្ញុំអឺ អារឿងនោះពីជំនាន់នោះខ្ញុំដូចថាខ្ញុំទិញស្រូវទិញអីគ្រាន់តែចិញ្ចឹមបងប្អូនណឹង ដល់ពេលខ្ញុំបានប្តីបានសីហើយខ្ញុំដើរឆ្ងាយទៅមិនបានចិញ្ចឹមទេ។
ក៖ ចុះកាលអ្នកមីងទៅប៉ៃលិនណឹងអ្នកមីងធ្វើអ្វីដែរអ្នកមីង?

ខ៖ ទៅធ្វើការធ្វើស្មៅដំឡូងឲ្យគេ។

ក៖ ចុះនៅក្នុងជីវិតរបស់មីងតើឧបសគ្គណាដែលធំជាងគេដែរមីង? អាចប្រាប់បានទេពីការលំបាកជាងគេក្នុងជីវិត? លំបាកជាងគេនៅពេលណាវិញមីង?

ខ៖ ខ្ញុំរាល់ថ្ងៃកំពុងតែពិបាកថាខ្ញុំមិនដឹងថាទៅរកការអ្វីបាន ដូចជាម្ហូបអាហារបាយទឹកណឹងវាខ្វះខាត ហើយក៏កន្លែងក៏ខ្ញុំមិនបាននៅឥឡូវមកសុំនៅមួយគ្រែត្រង់ណឹង គេថាគេមិនចង់ឲ្យនៅប៉ុណ្ណឹង។

ក៖ ចុះអ្នកមីងគិតថាពេលវេលណាដែលអ្នកមីងសប្បាយចិត្តជាងគេដែរក្នុងជីវិត?

ពេលណាដែរអាចប្រាប់បានទេអ្នកមីង?

ខ៖ អឺ កាលណាដែលខ្ញុំចេញទៅវិហាខ្ញុំសប្បាយចិត្ត បើខ្ញុំចេញមកពីវិហារវិញខ្ញុំអត់សប្បាយចិត្តសោះដូចថាក្នុងប្លុកនេះដូចថាដូចពិបាកតែប៉ុណ្ណឹងឯង។

ក៖ ចុះអ្នកមីងបានស្គាល់ព្រះវិហារណឹងដោយរបៀបណាដែរអ្នកមីង?

ខ៖ ក្នុងដែលខ្ញុំបានទៅព្រះវិហារណឹងដោយសារម៉ែខ្ញុំមីងខ្ញុំ បងប្អូនខ្ញុំហើយនិងកូនខ្ញុំបានខ្ញុំទៅបានជ្រមុជទឹក ខ្ញុំជ្រមុជទឹកហើយៗ។

ក៖ អញ្ចឹង តាំងពីក្មេងរហូតមកដល់ពេលនេះតើជីវិតរបស់មីងមានការផ្លាស់ប្តូរអ្វីខ្លះដែរមីង?

ខ៖ ផ្លាស់ប្តូរច្រើនហើយខ្ញុំនោះដែរពីដើមមិញខ្ញុំពិបាកខ្លាំងដល់ពេលកាលណាខ្ញុំចូលវិហាដូចខ្ញុំថារៀងសប្បាយចិត្តតិចចាស សូម្បីតែខ្ញុំទៅប៉ៃលិនកាលណេះ ខ្ញុំនឹកឃើញ
ថាខ្ញុំនឹងចូលវិហារមកដល់ពេលកាលណឹងដូចថា ដូចដើរចោលពីព្រះឆ្ងាយទីបំផុត
អញ្ចឹងហើយខ្ញុំវិលមករកព្រះវិញ ដេលពេលឥឡូវខ្ញុំវិលមករកព្រះវិញមែន។

ក៖ ចុះកាលមីងនៅក្មេងមីងធ្លាប់មានក្តីស្រម៉ៃថាធំឡើងចង់ធ្វើអ្វីទេមីង? ពីតូចអូ ដូចថាស្រម៉ៃចង់ធ្វើគ្រូ ចង់ធ្វើពេទ្យអីចឹងណាមីង?

ខ៖ អត់មានចង់ធ្វើអីទេ នឹកឃើញថាចង់អឺចិញ្ចឹមតែប្អូន ដល់ពេលកាលណាដែលខ្ញុំធំទៅខ្ញុំដឹងក្តីមកមានណាដូចថាខ្ញុំដើរទិញស្រូវណឹង ទិញស្រូវយកមកកិនហើយក៏វេទនាមែន ដូចថាពិបាកមែន ចុះជួនណាម៉ោង៣ព្រឹកឡើងខ្ញុំទៅលក់ផ្លូវឃ្លាំងនោះ ហើយអាផ្លូវស្ងាត់ទៀត ខ្លាច បើនេះទៅមាន៣ ៤នាកទៅចេះតែ ហៅគ្នាដើរកូកគ្នាចឹងទៅចេះតែទៅហើយ។

ក៖ ចុះអ្នកមីងចូលចិត្តពិសារម្ហូបអ្វីជាងគេដែរអ្នកមីង?

ខ៖ ខ្ញុំអឺ ស្លរម្ជូរ ស្ងោរ តែប៉ុណ្ណឹង។

ក៖ ប្រហុក ចុះមីងអត់ចូលចិត្តប្រហុកទេ?

ខ៖ ប្រហុកបើថាប្រហុក អឺចាំមើលខ្ញុំនិយាយណា ប្រហុក ស្លរម្ជូរ បើស្លរប្រហើរអត់សូវប៉ុន្មានទេ។

ក៖ ចុះតាំងពីក្មេងមកមីងចូលចិត្តស្តាប់ចម្រៀងទេ?

ខ៖ អឺ បទចម្រៀងខ្ញុំចូលចិត្តដែរ ប៉ុន្តែបើបទអឺស្ទាវអត់ចង់ទេ។

ក៖ ចូលចិត្តបទបុរាណ?

ខ៖ ណឹងហើយបើបទបុរាណខ្ញុំចង់ចូលចិត្តស្តាប់។

ក៖ ចុះអ្នកមីងចូលចិត្តលេងឧបរកណ៍អ្វីទេមីង? មីងចេះលេងភ្លេងអត់?

ខ៖ អត់ណឹងហើយ។

ក៖ ចុះកូនចៅក្នុងក្រុមគ្រួសារ បងប្អូនអីមាននរណាចេះលេងភ្លេងអត់មីង?

ខ៖ អត់ដឹង អត់ដឹងដែរបើកូនៗគេបានប្តីចឹងដឹង អាណាគេចេះអីអត់ដឹងដែរ។

ក៖ ចុះកាលមីងនៅក្មេងមីងមានបានលេងល្បែងប្រជាប្រិយខ្មែរ ដូចជាបោះអង្គុញ ចោលឈូងអីទេមីង?

ខ៖ មិនសូវដែលទៅលេងទេឈឺនោះ។

ក៖ ខ្លាចឈឺ?

ខ៖ គ្រាន់តែគេមកដល់គេគោះប៉ោក អូយស្លុតណាស់ឈឺណាស់តែប៉ុណ្ណឹងឯង ឃើញគេរត់មកប្រុចរត់ពួនបាត់ ដល់អាលេងឈូងនោះគេដាក់ឆាំងៗ អូូយៗធ្វើអញ្ចឹង បើញាក់សាច់ បើខ្លាចនោះ បើគ្រាន់តែលឺឆាំងអូយ អូយដឹងគេឈឺប៉ុណ្ណាអញ្ចឹងឯង
មិនដែលហ៊ានទៅលេងទេ។

ក៖ ចុះអ្នកមីងមានកូននិងចៅប៉ុន្មាននាក់ហើសព្វថ្ងៃណឹងមីង?

ខ៖ អឺចៅណា ចៅ៤។

ក៖ ចុះកូនប៉ុន្មាននាក់ដែរអ្នកមីង?

ខ៖ កូន៥នាក់។

ក៖ អញ្ចឹងឃើញថាជាចុងបញ្ចប់នេះ អ្នកមីងមានអ្វីចង់ផ្តាំផ្ញើរទៅកាន់កូនចៅជំនាន់ក្រោយរបស់មីងទេថា ពួកគាត់ត្រូវរស់នៅជាមនុស្សបែបណា? ហើយរស់នៅដោយបែបណាចឹងណាអ្នកមីង នេះជាបណ្តាំរបស់អ្នកមីង មិីងមានអ្វីចង់ផ្តាំទៅកាន់គាត់ទេ?

ខ៖ ថាកុំធ្វើដូចម៉ែជំនាន់មុនព្រោះម៉ែវាពិបាកណាស់ កូនដែលរាល់ថ្ងៃនេះកូនធ្វើម៉េចដូចកុំឲ្យដូចជំនាន់មុខ កូនធ្វើម៉េចកូនខំប្រឹងកូនខំតស៊ូកូនខំរក កូនកុំសង្ឃឹមអ្វី កូនខំតស៊ូចុះកុំឲ្យអាជំនាន់ដូចម្តាយ ម្តាយពិបាកវេទនា តែប៉ុណ្ណឹង។

ក៖ ចុះមានអ្វីផ្សេងទៀតទេមីង?

ខ៖ អត់មានអីទេ។

ក៖ បាទសូមអរគុណដល់អ្នកមីងដែលបានចំណាយពេលសម្ភាសន៍ជាមួយខ្ញុំ ខ្ញុំសូមជូនពរឲ្យមីងមានសុខភាពល្អ មានសុភមង្គលហើយនិងមានរីករាយក្នុងគ្រួសារណាមីងណា។